पठानकोट। दिल्ली में छात्रा के साथ हुए गैंगरेप के विरोध में वीरवार को एंटीक्रप्शन सेल के प्रधान अमित वैद्य के नेतृत्व में सदस्यों ने गांव शाहपुरकंडी में प्रदर्शन कर रोष जताया। इस अवसर पर अमित वैद्य ने कहा कि देश में क्राइम इतना ज्यादा बढ़ चुका है कि महिलाएं स्वयं को असुरक्षित महसूस करने लगी हैं। उन्हाेंने केंद्र सरकार से मांग करते हुए कहा कि ऐसा करने वाले आरोपियों को फांसी की सजा दी जाए, ताकि आगे से इस तरह की कोई घटना न हो। इस अवसर पर उनके साथ पूर्ण सिंह पठानिया, बबलू ठाकुर, शीतल बाजवा, अनिल महाजन, सुरेश कुमार व अन्य उपस्थित थे।